
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του από 20.2.1992 Π. Δ/τος «έγκριση μεταφοράς 
συντελεστή δόμησης ακινήτου που βρίσκεται εντός του ρυμοτομι¬ 
κού σχεδίου Δήμου Αθηναίων (Ν. Αττικής)» (ΦΕΚ 258/Δ"). 1 

Εγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου του Δήμου 
Μελισσίων (Ν. Αττικής). 2 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου στο Λιμένα της Θάσου και 
επί της οδού 18ης Οκτωβρίου αρ. 84, φερομένου ως ιδιοκτησία 
Στεργιανής Παπαδημητρίου. 3 

ΑΝΑΚΟΙΝΩΣΕΙΣ 

Παρακατάθεση αποζημίωσης ακινήτων που έχουν ρυμοτομηθεί με 
το εγκεκριμένο ρυμοτομικό σχέδιο Δήμου Αμαρουσίου για τη 
διάνοιξη της Ε.Ο. Σταυρού - Ελευσίνας από την οδό Υμηττού μέ¬ 
χρι ανώνυμη οδό, σύμφωνα με τις ενδείξεις της πράξης αναλογι¬ 


σμού 22/90. 4 

Παρακατάθεση αποζημίωσης λόγω προσκύρωσης στη Θεσσαλο¬ 
νίκη. 5 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1 ) 

Τροποποίηση του από 20.2.1992 Π. Δ/τος «έγκριση μεταφοράς συντε¬ 
λεστή δόμησης ακινήτου που βρίσκεται εντός του ρυμοτομικού σχε¬ 
δίου Δήμου Αθηναίων (Ν. Αττικής)» (ΦΕΚ 258/Δ"). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί καθορισμού 
ανωτάτου ορίου συντελεστού δομήσεως κ.λπ.» (ΦΕΚ 58/Α'). 

2. Τις διατάξεις του Π. Δ/τος 470/1979 «περί μετασχηματισμού 
των συντελεστών δομήσεως εις εμβαδά κατά την εφαρμογή του Ν. 


880/1979» (Α' 58) όπως τροποποιήθηκε με το από 19.6.1987 Π. Δ/ 
γμα (Δ' 592). 

3. Τις διατάξεις του Π. Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (ΦΕΚ 154/ 
Α'), όπως τροποποιήθηκε με το αριθ. 367/1987 Π. Δ/γμα (ΦΕΚ 
163/Α·). 

4. Τις διατάξεις της παρ. 1 (εδ. ιδ') του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (ΦΕΚ 137/Α'). 

5. Την Υ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη* (ΦΕΚ 702/Β'). 

6. Την 36550/16.7.1992 αίτηση του Κωνσταντίνου Γαλάνη. 

7. Τη 240/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

8. Την 33757/18.9.1991 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης, με πρόταση του Υφυπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

Το άρθρο 2 του από 20.2.1992 Π. Δ/τος «έγκριση μεταφοράς συ¬ 
ντελεστή δόμησης ακινήτου, που βρίσκεται εντός του ρυμοτομικού σχε¬ 
δίου Δήμου Αθηναίων (Ν. Αττικής)» (ΦΕΚ 258/Δ - ) αντικαθίσταται ως 

εξής: 

«Άρθρο 2. 

Εγκρίνεται η χορήγηση τίτλου μεταφοράς συντελεστή δόμησης στο 
όνομα της Ελένης Γαλάνη και Αγγέλου Μακρή για εμβαδόν 267,52 
τ.μ. από ορόφους.» 

Άρθρο 2 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 23 Οκτωβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


(2) 

Εγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου του Δήμου Μελισσίων 

(Ν. Αττικής). -< 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί καθορισμού 
ανωτάτου ορίου συντελεστού δομήσεως κ.λπ.» (ΦΕΚ 58/Α'). 

2. Τις διατάξεις του Π. Δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (ΦΕΚ 592/Δ'). 

3. Τις διατάξεις του Π. Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (ΦΕΚ 154/ 
Α'), όπως τροποποιήθηκε με το αριθ. 367/1987 Π. Δ/γμα (ΦΕΚ 
163/Α-). 

4. Τις διατάξεις της παρ. 1 (εδ. ιδ') του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (ΦΕΚ 137/Α'). 

5. Την ΐ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (ΦΕΚ 702/ΕΓ). 

6. Την 75809/11.12.1991 αίτηση του Χρήστου Ράπτη. 

7. Την 33894/22.4.1992 αίτηση του Βασίλη Καρποδίνη, ο οποίος 
ενεργεί ως πληρεξούσιος της Ελένης Νιφόρου. 

8. Την 318/92 γνωμοδότηση του Κεντρικού Συμβουλίου Χωροτα¬ 
ξίας, Οικισμού και Περιβάλλοντος. 

9. Γην 37341/12.8.1992 απόφαση του Υφυπουργού Περιβάλλο¬ 
ντος, Χωροταξίας και Δημοσίων Έργων για προέγκριση της σχετικής 
τεχνικής μελέτης, με πρόταση του Υφυπουργού Περιβάλλοντος, Χωρο¬ 
ταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς του συντελεστή δό¬ 
μησης που εγκρίθηκε με το από 27.6.1992 Π. Δ/γμα (ΦΕΚ 716/Δ’) 
από το βαρυνόμενο (ρυμοτομούμενο) ακίνητο, που βρίσκεται εντός του 
ρυμοτομικού σχεδίου του Δήμου Αμαρουσίου (Ν. Αττικής), περιοχή Πο- 
λύδ ροσο, επί της οδού Κορυτσάς, για το οποίο έχει εκδοθεί ο 4170/ 
1992 σχετικός τίτλος δικαιώματος μεταφοράς συντελεστή δόμησης, 
στο όνομα Ελένης Νιφόρου σε άλλο ακίνητο (ωφελούμενο), που βρίσκε¬ 
ται εντός του ρυμοτομικού σχεδίου του Δήμου Μελισσίων (Ν. Αττικής) 
επί της οδού Ιπποκράτους 4, για το οποίο υφίσταται δικαίωμα πραγμα¬ 
τοποίησης μεταφοράς του συντελεστή δόμησης δυνάμει του 13427/ 
1991 συμβολαίου υπέρ του Χρήστου Γ. Ράπτη, όπως το ωφελούμενο 
ακίνητο φαίνεται με στοιχεία ΑΒΓΔΑ στο σχετικό πρωτότυπο διά¬ 
γραμμα σε κλίμακα 1:200, που θεωρήθηκε από του Προϊστάμενο της 


Δ/νσης Τοπογραφικών Εφαρμογών με την 83661/1992 πράξη του 
και που αντίτυπό του σε φωτοσμίκρυνοη δημοσιεύεται με το παρόν διά¬ 
ταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 183,78 τ.μ., που αντιστοιχούν σε 149,55 τ.μ. 
του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α) Εμβαδόν οικοπέδου: 946,70 τ.μ. 

β) Ποσοστό κάλυψης: 34%. 

γ) Συντελεστής δόμησης: 0,994. 

δ) Μέγιστο επιτρεπόμενο ύψος του ανεγερθησόμενου κτιρί' δεκα¬ 
πέντε μέτρα και είκοσι οκτώ εκατοστά του μέτρου (15,.). 

ε) Το κτίριο πρέπει να ανεγερθεί εντός του ωφελουμέ.-ω ακινήτου 
σύμφωνα με το διάγραμμα κάλυψης σε κλίμακα 1:200, που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
83661/1992 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

4. Πριν τη χορήγηση της οικοδομικής άδειας πρέπει να προακομισθεί 
στην αρμόδια πολεοδομική υπηρεσία από τους ενδιαφερομένους πιστο¬ 
ποιητικό από το οικείο υποθηκοφυλακείο για τη σημείωση, στη μερίδα 
του δικαιούχου, του παρόντος Π. Δ/τος, καθώς και βεβαίωση από την 
αρμόδια υπηρεσία του Υπουργείου Περιβάλλοντος, Χωροταξίας και Δη¬ 
μοσίων Έργων, ότι ακυρώθηκε ο 4170/92 ονομαστικός τίτλος δικαι¬ 
ώματος μεταφοράς συντελεστή δόμησης. 

Άρθρο 2 

Ακυρούται ο 4170/1992 σχετικός τίτλος δικαιώματος μεταφοράς 
συντελεστή δόμησης. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 23 Οκτωβρίου 1992 

Ο ΠΡΟΕΔΡΟΣ: ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΑΠΟΦΑΣΕΙΣ 

Αριθ. 1111 (3) 

Χαρακτηρισμός ως διατηρητέου κτιρίου στο Λιμένα της Θάσου και επί 

της οδού 18ης Οκτωβρίου αρ. 84, φερομένου ως ιδιοκτησία Στερ- 

γιανής Παπαδημητρίου. 

Ο ΥΠΟΥΡΓΟΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) Του Ν. 1577/1985 (ΦΕΚ 210/Α') «Γενικός Οικοδομικός Κανο¬ 
νισμός» και ειδικότερα των άρθρων 3 και 4 αυτού, όπως τροποποιήθηκε 
μεταγενέστερα (άρθρο 1 Ν. 1772/1988, ΦΕΚ 91/Α'). 

β) Των Π. Δ/των 358/1986 (ΦΕΚ 158/Α·), 92/1987 (ΦΕΚ 
51/Α') και 492/1988 (ΦΕΚ 224/Α') για τις αρμοδιότητες και τον 
Οργανισμό του Υπουργείου Βόρειας Ελλάδας, αντίστοιχα. 

2. Την απόφαση Υ.704/19.8.1988 (ΦΕΚ 575/Β') για τη μετονο- 
μασία του Υπουργείου Βόρειας Ελλάδας σε Υπουργείο Μακεδονίας - 
Θράκης. 

3. Την από 15.1.1992 αιτιολογική έκθεση της Δ/νσης Πολιτισμού 
του Υπουργείου Μακεδονίας - Θράκης. 

4. Την από 24.2.1992 απάντηση-ένσταση της ιδιοκτήτριας Στερ- 
γιανής Παπαδημητρίου σε σχέση με την παραπάνω αιτιολογική έκθεση, 
αποφασίζουμε: 

1. Χαρακτηρίζουμε ως διατηρητέο το κτίριο της οδού 18ης Οκτω¬ 
βρίου αρ. 84 του Λιμένα της Θάσου, φερομένου ως ιδιοκτησία Στεργια- 
νής Παπαδημητρίου, όπως φαίνεται στο τοπογραφικό διάγραμμα 
1:500, που θεωρήθηκε από τη Δ/νση Πολιτισμού του ΥΜΑΘ και που 
σε σμίκρυσνη αντίτυπό του δημοσιεύεται με την απόφαση αυτή, γιατί 
έχει αξιόλογα αρχιτεκτονικά και μορφολογικά στοιχεία. Επιτρέπονται 


οι διαρρυθμίσεις των εσωτερικών χώρων, ύστερα από γνωμοδότηση της 
ΕΠΑΕ Ν. Καβάλας και έγκριση της Δ/νσης Πολιτισμού του ΥΜΑΘ. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επιμέρους αρχιτεκτονικών και 
διακοσμητικών στοιχείων τους. 

3. Επιτρέπεται η επισκευή, εκσυγχρονισμός των εγκαταστάσεων, η 
στατική ενίσχυση και η εσωτερική διαρρύθμιση του κτιρίου, εφόσον δεν 
αλλοιώνεται ο γενικός αρχιτεκτονικός χαρακτήρας του. 

4. Απαγορεύεται η τοποθέτηση κάθε είδους επιγραφών και διαφημί¬ 
σεων σε οποιαδήποτε θέση του κτιρίου. Επιτρέπεται μόνο η τοποθέτηση 
επιγραφών μικρών διαστάσεων στην ελληνική γλώσσα που να πληροφο¬ 
ρούν για τη χρήση των χώρων του κτιρίου. 

5. Για οποιαδήποτε επέμβαση στο εσωτερικό και εξωτερικό του δια¬ 
τηρητέου κτιρίου, όπως και για την τοποθέτηση επιγραφών, απαιτείται 
η έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

Κατά της αποφάαεως αυτής μπορεί να ασκηθεί το ένδικο μέσο της αι- 
τήσεως ακυρώσεως ενώπιον του Συμβουλίου της Επικράτειας, εντός 
προθεσμίας εξήντα (60) ημερών, αρχομένης από της επομένης της 6η- 
μοσιεύσεώς της στην Εφημερίδα της Κυβερνήσεως, σύμφωνα με τις 
διατάξεις του άρθρου 46 του Ν.Δ. 170/1973 (ΦΕΚ 229/Α"), όπως 
αυτό αντικαταστάθηκε από το άρθρο 28 του Ν. 702/77 (ΦΕΚ 268/ 
Α’). 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 23 Οκτωβρίου 1992 

Ο ΥΠΟΥΡΓΟΣ 

ΠΑΝ. ΧΑΤΖΗΝΙΚΟΛΑΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ. Λ12/οίχ./37870 (4) 

Παρακατάθεση αποζημίωσης ακινήτων που έχουν ρυμοτομηθίί μ* το 

εγκεκριμένο ρυμοτομικό οχέδιο Δήμου Αμαρουσίου για τη διάνοιξη 

της Ε.Ο. Σταυρού - Ελευσίνας από την οδό Υμηττού μέχρι ανώνυμη 

οδό, σύμφωνα με τις ενδείξεις της πράξης αναλογισμού 22/90. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν.Δ. 17.7.1923 «περί σχεδίων πόλεων, κωμών 
κ.λπ.» (ΦΕΚ 228/Α'/23). 

2. Τις διατάξεις του Ν. Δ/τος 797/71 «περί αναγκαστικών απαλλο¬ 
τριώσεων» (ΦΕΚ 1/Α'/71). 

3. Την εξουσιοδοτική απόφαση του Υπουργού Περιβάλλοντος, Χω¬ 
ροταξίας και Δημοσίων Έργων Δ17α/01/79/Φ.2.2.1/24.8.89 
(ΦΕΚ 66/Β /6.9.89). 

4. Τον πίνακα παρακατάθεσης της αποζημίωσης με ημερομηνία 
12.6.1991, που καθορίστηκε με την απόφαση 341/14.5.1991 του 
Μονομελούς Πρωτοδικείου Αθηνών για ακίνητα που ρυμοτομήθηκαν 
με το εγκεκριμένο ρυμοτομικό σχέδιο του Δήμου Αμαρουσίου για τη 
διάνοιξη της Ε.Ο. Σταυρού - Ελευσίνας από την οδό Υμηττού μέχρι 
ανώνυμη οδό, σύμφωνα με τις ενδείξεις της πράξης αναλογισμού 22/90. 

5. Τις διατάξεις του Π.Δ. 69/88 (ΦΕΚ 28/Δ’/16.2.88) «Οργανι¬ 
σμός Γ.Γ.Δ.Ε.», ειδοποιούμε: 

Τα πρόσωπα που έχουν ή αξιώνουν εμπράγματα δικαιώματα στα 
παραπάνω ακίνητα που έχουν ρυμοτομηθεί, όπως σημειώνονται στα 
στοιχεία προδικασίας του άρθρου 5 του Ν. 653/77, ότι η αποζημίωση 
για τα ακίνητα αυτά έχει κατατεθεί στο Ταμείο Παρακαταθηκών και 
Δανείων, ύστερα από τον συμψηφισμό δικαιωμάτων και υποχρεώσεων 
που προβλέπει το άρθρο 6 του Ν. 5269/31 με την έκδοση του γραμμα¬ 
τίου παρακαταθήκης 1668/3.11.1992 για συνολικό ποσό 
1.442.759.150 δραχμών. 

Η παρακατάθεση της αποζημίωσης έγινε υπέρ των προσώπων που 
αναγράφονται παρακάτω και θα καταβληθεί μόνο στα πρόσωπα που θα 
αναγνωριστούν δικαιούχοι. 

Η ανακοίνωση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Οκτωβρίου 1992 

Με εντολή Υπουργού 
Η Τμηματάρχης 
ΕΛΕΝΗ ΔΗΜΗΤΡΙΟΥ 


Αριθ. 2064 (5) 

Παρακατάθεση αποζημίωσης λόγω προσκύρωσης στη Θεσσαλονίκη. 

Στη Θεσσαλονίκη σήμερα στις 14.10.1992, ημέρα Τετάρτη και στο 
γραφείο μου που βρίσκεται στον 4ο όροφο της οικοδομής στην οδό Μη- 
τροπόλεως 34 (γραφ. 422, ιδιοκτησίας μου) σε μένα την Συμβολαιο¬ 
γράφο και κάτοικο Θεσσαλονίκης ΘΕΑΝΩ ΜΑΡΕΤΗ του Αναστασίου, 
που εδρεύω ενταύθα, εμφανίστηκε ο μη εξαιρούμενος από το Νόμο Ιω¬ 
άννης Κωνσταντίνου του Μιλτιάδη και της Ξανθίππης, δικηγόρος, που 
γενν. το 1966 στη Θεσσαλονίκη και κατοικεί στη Θεσσαλονίκη, Δωδε- 
κανήσου 22, Α.Δ.Τ. Ν.355238/20.6.1983 Α' Π.Α. Θεσσαλονίκης, 
και αφού μου δήλωσε ότι γνωρίζει ανάγνωση και γραφή και δεν βρίσκε¬ 
ται σε αδυναμία υπογραφής από οποιαδήποτε αιτία, ζήτησε τη σύνταξη 
και υπογραφή του παρόντος και να καταθέσει όπως και κατέθεσε ως 
πληρεξούσιος Δικηγόρος των καταθετών που αναφέρονται πιο παρα¬ 
κάτω, σε μένα τα με αριθμούς 18/14.10.1992 και 19/14.10.1992 
γραμμάτια σύστασης παρακαταθήκης του Ταμείου Παρακαταθηκών 
και Δανείων ποσού 1.857.600 δρχ. το πρώτο και 432.000 δρχ. το 
δεύτερο, που κατατέθηκαν από τους Δήμητρα συζ. Χρήστου Δεληχρή- 
στου το γένος Γεωργίου Ρωμαλίδη, Γρηγόριο Δεληχρήστο του Χρή¬ 
στου, Ευγενία Διληχρήστου του Χρήστου και Άννα Δεληχρήστου του 
Χρήστου, υπέρ των δικαιούχων της αποζημίωσης για την έκταση που 
προσκυρώθηκε στο οικόπεδο των παραπάνω καταθετών. 

Η πράξη αναλογισμού του Πολεοδομικού Γραφείου Θεσσαλονίκης εί¬ 
ναι η 3488/73, η απόφαση του Νομάρχη που εγκρίθηκε αυτή η πράξη 
είναι η 34532/73, η απόφαση καθορισμού τιμής μονάδος είναι 
298/91 του Μονομελούς Πρωτοδικείου Θεσσαλονίκης (ΑΛ) και τα 
τμήματα οικοπέδου που προσκυρώνονται είναι το ένα 25,80 τ.μ. και 
φαίνεται υπό στοιχεία 18-22-23-24-18, και το άλλο 6 τ.μ. και φαίνε¬ 
ται υπό στοιχεία 19-22-23-19. 

Αφού δήλωσε όλα τα παραπάνω ο εμφανισθείς σε πίστωση και βεβαί¬ 
ωση συντάχθηκε το παρόν σε ένα φύλλο για τέλη και δικαιώματα, του 
οποίου εισπράχθηκαν με ένα αντίγραφο δρχ. ... και το οποίο αφού διά¬ 
βασα καθαρά και μεγαλόφωνα στον εμφανισθέντα και αφού βεβαιώθηκε 
από αυτόν υπογράφεται από αυτόν και εμένα και νόμιμα. 

Η παρούσα να δημοσιευθεί στην Εφημερίδα της Κυβερνήσεως. 

Θεσσαλονίκη, 14 Οκτωβρίου 1992 

Η Συμβολαιογράφος 
ΘΕΑΝΩ Α. ΜΑΡΕΤΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


